b"\n_START_ARTICLE_\nSerralada Aberdare\n_START_SECTION_\nTopografia\n_START_PARAGRAPH_\nLa serralada Aberdare forma part de la vora oriental de la Gran Vall del Rift de Kenya, estenent-se de nord a sud._NEWLINE_A l'oest, cau abruptament en l'altipl\xc3\xa0 Kinangop i despr\xc3\xa9s en la Gran Vall del Rift. A l'est, el pendent de la serralada \xc3\xa9s m\xc3\xa9s suau. Des dels seus pics es poden veure el llac Naivasha i el lluny\xc3\xa0 escarpament Mau._NEWLINE_L'antic nom de la serralada (serralada Sattima) ve del Mont Satima (en maasai: Ol Donyo Le Satima, \xc2\xabla muntanya del toro jove\xc2\xbb), el pic m\xc3\xa9s alt de la serralada Aberdare amb 3.999 m  sobre el nivell del mar i que \xc3\xa9s molt bosc\xc3\xb3s. El segon pic m\xc3\xa9s alt, situat a l'extrem sud de la serralada, \xc3\xa9s el Mont Kinangop, de 3.906 m._NEWLINE_El Mont Kenya, de 5199 m  i la segona muntanya m\xc3\xa9s alta d'\xc3\x80frica despr\xc3\xa9s del Kilimanjaro, es troba a l'est de la serralada Aberdare.\n_START_SECTION_\nRius\n_START_PARAGRAPH_\nEls principals rius del bosc d'Aberdare s\xc3\xb3n l'Athi i el Tana que desemboquen a l'oce\xc3\xa0 \xc3\x8dndic, l'Ewaso Nyiro que drena en el Lorian Swamp, i el Malewa que desemboca al llac Naivasha. L'Athi, el llac Naivasha, el Tana i l'Ewaso Nyiro tenen la seva font en la Reserva Forestal d'Aberdare. El Tana \xc3\xa9s el riu m\xc3\xa9s gran de Kenya i subministra aigua al complex hidroel\xc3\xa8ctric Set Forks, que genera m\xc3\xa9s del 55% de la producci\xc3\xb3 total d'electricitat de Kenya. _NEWLINE_La serralada \xc3\xa9s una zona de captaci\xc3\xb3 d'aigua per les preses de Sasumua i Ndakaini, que proporcionen la major part de l'aigua per a Nairobi. Tamb\xc3\xa9 hi ha diversos afluents, i en la part superior hi ha pantans que s\xc3\xb3n la font dels rius dels erms.\n_START_SECTION_\nEcosistema\n_START_PARAGRAPH_\nEls principals ecosistemes dins de la serralada s\xc3\xb3n la selva pluvial, donant pas a densos boscos de bamb\xc3\xba i erms._NEWLINE_Les vessants occidentals amb forta pendent estan escassament habitades per fauna silvestre en comparaci\xc3\xb3 amb les suaus vessants boscosos orientals, que s\xc3\xb3n la llar d'una gran varietat de vida silvestre. Hi ha multitud d'elefants, b\xc3\xbafals, facoquers africans, aix\xc3\xad com el rinoceront negre que est\xc3\xa0 en perill d'extinci\xc3\xb3. Tamb\xc3\xa9 hi ha una gran varietat de f\xc3\xa8lids, incloent lleopards i el rar gat daurat afric\xc3\xa0. Altres esp\xc3\xa8cies amena\xc3\xa7ades com la mangosta de Jackson, el colobus i el cercopitec de Sykes s\xc3\xb3n abundants, igual que els ant\xc3\xadlops aqu\xc3\xa0tics, redunques, duiquers, servals, i ant\xc3\xadlops jerogl\xc3\xadfics._NEWLINE_La serralada Aberdare cont\xc3\xa9 una rica diversitat de vegetaci\xc3\xb3. Hi ha 778 esp\xc3\xa8cies, subesp\xc3\xa8cies i varietats de plantes, que es troben al Aberdare National Park (Parc Nacional d'Aberdare), a causa de l'altitud del parc i de les precipitacions en la zona. Es poden veure arbres de fusta dura com el camforer, el juniperus procera, i l'hagenia. Gran part de la serralada ha estat protegida dins del Parc Nacional d'Aberdare des de la seva creaci\xc3\xb3 en 1950. La serralada atrau un gran nombre d'excursionistes i escaladors que v\xc3\xa9nen des dels principals centres de Naivasha i Gilgil. Les parts baixes dels vessants es cultiven i les zones m\xc3\xa9s altes s\xc3\xb3n conegudes per la seva vida salvatge. El Rhino Charge \xc3\xa9s un esdeveniment anual dirigit pels conservacionistes de Kenya per a pagar les tanques del Parc Nacional, com a mitj\xc3\xa0 de protecci\xc3\xb3 del bosc aut\xc3\xb2cton m\xc3\xa9s gran d'\xc3\x80frica oriental de la destrucci\xc3\xb3.\n_START_SECTION_\nEl bosc de la serralada Aberdare\n_START_PARAGRAPH_\nEl bosc de la serralada Aberdare \xc3\xa9s la seu de la Reserva Forestal de Aberdare, que juntament amb l'escapament Kikuyu s'est\xc3\xa9n 120 km cap al nord de Nairobi i al voltant de 40 km al punt m\xc3\xa9s ample. Amb un per\xc3\xadmetre de 566 km, la serralada Aberdare varia la seva altitud entre 2.000 metres en els l\xc3\xadmits del bosc al costat est i 4.001 metres cap a l'extrem nord, al cim de Oldonyo Lesatima. La serralada descendeix gradualment des del pic cap a Nyahururu des del costat nord. Al costat sud, la serralada \xc3\xa9s costaruda des del pic IL Kinangop cap a la part nord del districte nord de Murang'a. _NEWLINE_Les plantes end\xc3\xa8miques del bosc inclouen la lobelia deckeniisspsattimae, la helichry sumgloria-dei i l'alchemilla hageniae. _NEWLINE_El bosc t\xc3\xa9 quatre zones de vegetaci\xc3\xb3: vegetaci\xc3\xb3 subalpina, bosc humit de muntanya, bosc xeromorf verd i bosc de la part baixa de la muntanya.\n_START_SECTION_\nVegetaci\xc3\xb3 subalpina\n_START_PARAGRAPH_\nAquesta vegetaci\xc3\xb3 es troba a una altitud de 3.300 m i superiors, que s\xc3\xb3n erms. La vegetaci\xc3\xb3 principal en aquesta regi\xc3\xb3 \xc3\xa9s la deschampsia, la senecio johnstonii, la lobelia deckenii, i l'erica exelsa. Els arbustos m\xc3\xa9s comuns s\xc3\xb3n l'erica arborea i l'hebenstretia angolensis, que es troben entre 3.000 i 3.300 metres. El bamb\xc3\xba \xc3\xa9s m\xc3\xa9s com\xc3\xba entre els 2.400 i 3.300 m, i cobreix prop de 35.000 ha.\n_START_SECTION_\nBosc humit de muntanya\n_START_PARAGRAPH_\nEn aquest bosc predomina majorit\xc3\xa0riament la macaranga capensis i la newbutonia macrocalyx i s'est\xc3\xa9n cap al costat est de la serralada. La regi\xc3\xb3 \xc3\xa9s tamb\xc3\xa9 l'h\xc3\xa0bitat d'esp\xc3\xa8cies comercials valuoses, com l'aningeria adolfifriendrici, l'ocoteau sambarensis i la syzygium guinesee, que fan el bosc m\xc3\xa9s conspicu en l'escarpa Kikuyu.\n_START_SECTION_\nBosc xeromorf verd\n_START_PARAGRAPH_\nSituat a les vessants seques del nord i de l'oest de la serralada t\xc3\xa9 diverses esp\xc3\xa8cies, sent les m\xc3\xa9s notables l'olea europea, l'olea capensis, l'olea hochstetteri, la podocarpus latifolius i la juniperus procera.\n_START_SECTION_\nBosc de la part baixa de la muntanya\n_START_PARAGRAPH_\nEst\xc3\xa0 format per la coberta forestal estacional. En les pendents del nord-est predomina les esp\xc3\xa8cies ekerbergia capensis, nuxia congesta, cassipourea malossana i calondendrum capense."